Գործողությունների այս պլանը ձեռնտու էր նաև այն ուժերին, որոնք վերջին պահին էին միացել շարժմանը՝ «Ծառուկյան» դաշինքին, ՀՅԴ-ին, քանի որ բոլորը հասկանում էին, որ հեղափոխական տրամադրվածության պայմաններում այդ կուսակցությունները, որոնք հիմնականում ոչ թե քաղաքական, այլ ֆինանսական ռեսուրսի շնորհիվ էին հայտնվել խորհրդարանում, ստեղծված իրավիճակում նման հնարավորություն գուցե այլևս չունենան և զգալիորեն զիջեն դիրքերը։ Առավել ևս, որ առայժմ ոչ ոք չի նշում, թե Նիկոլ Փաշինյանը ինչ պայմանավորվածություններ ունի, ու ինչպես են շարունակելու աշխատել։ Այնպես որ՝ բոլորի համար նախընտրելի տարբերակ էր մոտ մեկ տարի անց խորհրդարանական արտահերթ ընտրությունների անցկացումը։